ՅՈՒՆԵՍԿՕ-ի նախաձեռնությամբ 66 տարի առաջ հիմնադրված Թատրոնի միջազգային ինստիտուտի (ԹՄԻ) երևանյան 34-րդ համաշխարհային կոնգրեսը Սյամենում (Չինաստան) տեղի ունեցած 33-րդին չզիջեց իր կառուցողական բովանդակությամբ: «Նոր ձայներ, նոր հանդիսատես. ժամանակն է երկխոսության» կարգախոսին առավելապես հավատարիմ` յուրատիպ «մշակութային միջազգային բորսա» դարձավ` ՀՀ սահմաններից դուրս անմիջական փոխշփումների և ճանաչման կարոտ հայ անվանի ու նորահայտ թատերագործիչներից շատերի համար: